ZALAEGERSZEG MEGYEI JOGÚ VÁROS

POLGÁRMESTERÉTŐL

8901 Zalaegerszeg, Kossuth L.u.17-19.  92/502-106, fax: 92/311-474

Email: mayor@zalaegerszeg.hu

……. napirendi pont

ELŐTERJESZTÉS

Zalaegerszeg Megyei Jogú Város Közgyűlése

2013. november 21-i ülésére

	Tárgy:
	A településképi bejelentési eljárás és a településképi kötelezés szabályairól szóló 12/2013.(IV.17.) önkormányzati rendelet módosítása

	
	

	Előterjesztő:
	Gyutai Csaba polgármester

	
	

	Készítette:
	Városfejlesztési és Tervezési Osztály

Főépítészi Csoport

Bertók Sándor sk. osztályvezető, főépítész

	
	Kustányné László Noémi sk. csoportvezető

Tóth Andrea sk. városrendezési szakreferens

	Egyeztetve:
	Építéshatósági Osztály



	Tárgyalta:
	Ügyrendi, Jogi és Vagyonnyilatkozatot Ellenőrző Bizottság

Városfejlesztési, Üzemeltetési és Tervezési Bizottság



	
	

	
	


	Törvényességi és tartalmi-formai szempontból ellenőrizte:
	Önkormányzati Osztály

dr. Sipos Erzsébet sk.


Tisztelt Közgyűlés!

Az épített környezet alakításáról és védelméről szóló 1997. évi LXXVIII. törvény (továbbiakban: Étv), valamint az annak felhatalmazása alapján elfogadott, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (továbbiakban: Korm. rendelet) a településrendezési feladatok megvalósulását biztosító jogintézmények körében nevesítette a településképi véleményezési, a településképi bejelentési és a településképi kötelezési eljárást. 

Zalaegerszeg Megyei Jogú Város Közgyűlése megalkotta a településképi véleményezési eljárás szabályairól és a helyi építészeti műszaki tervtanács működéséről szóló 6/2012. (XII.27.) rendeletet.

Egyes, építési engedélyhez nem kötött tevékenységek tekintetében a Közgyűlés 12/2013. (IV.17.) rendeletével a településképi bejelentési eljárás és a településképi kötelezés szabályait alkotta meg.

A 12/2013. (IV.17.) rendelet (továbbiakban: rendelet) elfogadása óta eltelt időszak tapasztalatait, a felmerült problémák és a jogszabályváltozásokat figyelembe véve a rendelet módosítására van szükség.

Az építési engedély nélkül végezhető építési tevékenységeket az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI.8.) Korm. rendelet 1. melléklete tartalmazza.

A Korm. rendeletet módosító 358/2013. (X.09.) Korm. rendelet 6 § (3) a) pontja az elektronikus hírközlési építmények elhelyezését törölte az építési engedély nélkül végezhető építési tevékenységek közül, ezért törlése szükséges a rendeletből.

Az ingatlan-nyilvántartásról szóló 1997. évi CXLI. törvény végrehajtásáról szóló 109/1999. (XII.29.) FVM rendelet 65.§ (3a) bekezdése szerint az építési tevékenységgel nem járó rendeltetés-módosítás változás ingatlannyilvántartási átvezetéséhez az építésügyi hatóság által kiállított – az épület rendeltetését megjelölő – hatósági bizonyítvány szükséges.

A 2013. január 01-től hatályon kívül helyezett, az építésügyi hatósági eljárásokról, valamint a telekalakítási és az építészeti-műszaki dokumentációk tartalmáról szóló 37/2007. (XII.13.) ÖTM rendelet 1. számú mellékletében bejelentéshez kötött, illetve engedély nélkül végezhető tevékenységek közé sorolta a  rendeltetés módosítást.

Az ingatlan-nyilvántartási bejegyzéshez szükséges hatósági bizonyítvány kiállítása során az építéshatóság vizsgálja a rendezési tervnek és az egyéb jogszabályoknak  való megfelelést, így a rendeltetés-módosítás törlése javasolt a településképi bejelentési eljárások közül.

A városképileg védett területen szükséges a napenergia-kollektorok, szellőző,- és klímaberendezések településképi véleményezése, így kiegészítésre került a bejelentési eljáráshoz kötött építési tevékenységek köre. 

Az eljárás folyamatának pontosítása szükséges az eltelt időszak tapasztalatai alapján.

A településképi bejelentési eljáráshoz kötött építési tevékenységek körének módosítása,  illetve a városképileg védett terület pontosítása miatt az 1. és 3. számú melléklet módosítása is javasolt.

A rendelet társadalmi, gazdasági, költségvetési, környezeti hatása, egészségi következménye, adminisztratív terheket befolyásoló és egyéb hatása:

A rendelet módosításával pontosításra került az eljárás folyamata,  az adminisztratív feladatok köre a hiánypótlás beiktatásával bővül.

A rendelet megalkotásának szükségessége, a jogalkotás elmaradásának várható következményei:

A központi jogszabályok változása miatt szükséges a rendeletmódosítás, a jogharmonizáció érdekében.

A rendelet alkalmazásához szükséges személyi, szervezeti, tárgyi, pénzügyi feltételek: 

Az új szabályok alkalmazásához nem szükségesek újabb munkaszervezési és pénzügyi intézkedések, a végrehajtáshoz szükséges feltételek rendelkezésre állnak.

Az Ügyrendi, Jogi és Vagyonnyilatkozatot Ellenőrző Bizottság a 201/2013. számú határozatával 9 igen egyhangú szavazattal  - jogi szempontból - tárgyalásra alkalmasnak tartotta az előterjesztést.

A Városfejlesztési, Üzemeltetési és Tervezési Bizottsága a 138/2013. sz. határozatával a rendelet módosítását egyhangúlag - 11 igen szavazattal - támogatta.

A Településrészi Önkormányzatoktól a közgyűlési anyag küldéséig észrevétel nem érkezett.

Kérem a Tisztelt Közgyűlést, az előterjesztés ismeretében fogadja el a településképi bejelentési és  települési kötelezés szabályairól szóló önkormányzati rendeletet módosítását. 

Zalaegerszeg, 2013. november 14.






















Gyutai Csaba sk.







  
  polgármester

Zalaegerszeg Megyei Jogú Város Közgyűlésének

…/2013.(…..) önkormányzati rendelete

a településképi bejelentési eljárás és a településképi kötelezés szabályairól szóló 

12/2013. (IV.17.) önkormányzati rendelet módosításáról

Zalaegerszeg Megyei Jogú Város Közgyűlése az épített környezet alakításáról és védelméről szóló 1997. évi LXXVIII. törvény 29. § (7) bekezdésében, 30/D. § (1) bekezdésében és 62. § (6) bekezdés 3. és 7. pontjában, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 23. § (1) bekezdésében kapott felhatalmazás alapján, az épített környezet alakításáról és védelméről szóló 1997. évi LXXVIII. törvény 6/A. § (2) bekezdés b) pontjában és  a Magyarország helyi önkormányzatairól szóló 2011. évi  CLXXXIX 13. § (1) bekezdés 1. pontjában meghatározott feladatkörében a településképi véleményezési eljárás és a településképi kötelezési eljárás részletes szabályairól a következőket rendeli el:

1.§

A településképi bejelentési eljárás és a településképi kötelezés szabályairól szóló 12/2013. (IV.17.) önkormányzati rendelet (továbbiakban: rendelet) 3.§ (3) bekezdése az alábbi h) ponttal egészül ki:

[(3) Városképileg védett területen - a (2) bekezdésen túl - amennyiben a meglévő arculat megváltoztatásra kerül]

„h) napenergia-kollektor, szellőző,- klímaberendezés elhelyezése.”

2.§

(1) A rendelet 4.§ (1) bekezdése helyébe az alábbi rendelkezés lép:

„(1) A bejelentési kérelmet papíralapon, az 1. mellékletben meghatározott formanyomtatványon kell benyújtani az építési tevékenység megkezdése előtt.”

(2) A rendelet 4. § az alábbi (2a) bekezdéssel egészül ki:

„(2a) Amennyiben a tervdokumentáció nem teljeskörű, a főépítész öt munkanapon belül, legfeljebb egy alkalommal, maximum tizenöt napos határidővel hiánypótlásra szólíthatja fel a kérelmezőt. A hiánypótlás határideje nem számít bele a bejelentési eljárási határidőbe.”

3.§

(1) A rendelet 1. melléklete helyébe jelen rendelet 1. melléklete lép.

(2) A rendelet 3. melléklete helyébe jelen rendelet 2. melléklete lép.

ZÁRÓ RENDELKEZÉSEK

4.§

(1) Ez a rendelet 2013. december 01-jén lép hatályba és a hatálybalépését követő nap hatályát veszti. Rendelkezéseit a hatályba lépését követően indult eljárásokban kell alkalmazni.

(2) Hatályát veszti a rendelet 3.§ (2) bekezdés f) és g) pontja.

	Dr. Kovács Gábor

jegyző
	Gyutai Csaba

polgármester


1. melléklet a …/2013.(...) önkormányzati rendelethez

 „1. melléklet a 12/2013.(IV.17.) önkormányzati rendelethez”

Iktató szám:..................................

Érkezés időpontja: ……………………

Településképi bejelentési eljárás kérelem

Bejelentő neve: …............................................................................................................................

Bejelentő címe:.................................................................................................................................

Bejelentő e-mail címe, telefonszáma:.............................................................................................

Tervező neve: …...............................................................................................................................

Tervező címe: …...............................................................................................................................

Tervező e-mail címe, telefonszáma:................................................................................................

Építési tevékenységgel érintett ingatlan címe, helyrajzi száma:

……………………………………………………………………………………………………...

Építési tevékenység rövid ismertetése:

……………………………………………………………………………………………………...

……………………………………………………………………………………………………...

……………………………………………………………………………………………………...

A kérelem tárgyában korábban született vélemények iktatószáma, kelte:

……………………………………………………………………………………………………...

Az építési tevékenység, reklám elhelyezés megvalósításának tervezett időpontja, és időtartama:

…………………………………………………...............................................................................

Melléklet : 2 példány tervdokumentáció 

Kérelem benyújtása

· Személyesen/ postai úton: Zalaegerszeg MJV Polgármesteri Hivatal, Városfejlesztési és Tervezési Osztály,  Főépítészi Csoport (8900 Zalaegerszeg, Kossuth L. u. 17-19.)

· Digitálisan: foepitesz@ph.zalaegerszeg.hu

Kelt: ….........................., ….............év ….................. hónap …...... napján









….......................................










   aláírás










(bejelentő)

2. melléklet a …/2013.(...) önkormányzati rendelethez

„3. melléklet a 12/2013.(IV.17.) önkormányzati rendelethez”

VÁROSKÖZPONTHOZ VEZETŐ UTAK SZAKASZAI:

A városhoz tartozó közlekedési főútvonalak az alábbi szakaszokon:


- Balatoni út - Csácsi körforgalomig 


- Rákóczi F. u., Ola u., Hock J. utca - a vasúti kereszteződésig


- Batthyány út, Kaszaházi út - Kaszaházi körforgalomig


- Zrínyi M. út a 1538 hrsz-ú útig (MOL-os út)


- Göcseji út, Alsóerdei út - a Köztársaság út kereszteződéséig.

Indokolás

1.§-hoz

Pontosításra került a településképi bejelentési eljáráshoz kötött építési tevékenységek köre.

2. §-hoz

A bejelentési eljárás lefolytatásának kiegészítését tartalmazza.

3.§-hoz

A településképi bejelentési eljáráshoz kötött építési tevékenységek körének módosítása,  illetve a városképileg védett terület pontosítása miatt módosított mellékleteket tartalmazza.

4.§-hoz

Hatályba léptető és deregulációs rendelkezést tartalmazza.

